西元1644年，清兵入關，明朝將軍鄭成功據守台灣。當其時兩岸局勢重大鑊過依家，沿岸居民命仔不保，真係尿壼養蛇――危鳩險。有見及此，康熙皇帝落柯打趕扯海皮對入五十里居民，勒令遷徙至內陸，其時廣東固之然走唔甩，深水埗亦列入遷徙名冊。此令一出，慘情難以盡訴，家散人亡十室九空，認真陰功。幾經戰亂卒之響康熙八年（1669年）戰局平定，政府頒令復界一天光曬。